
UE vrea sa ne ia si casele. N-ai bani de renovare, pierzi locuinta 


Prea multi proprietari in tarile sarace 


Parlamentul European vrea sa revizuiasca directiva privind performanta 
energetica a cladirilor si sa introduca masuri drastice impotriva celor care nu-si 
renoveaza locuintele. Riscurile sunt, asa cum semnaleaza si eurodeputatii, ca 
proprietarii care nu-si permit sa-si ia credite ipotecare pentru refacerea din 
temelii a cladirilor sau a apartamentelor, sa-si piarda locuinta. Justificarea 
modificarii directivei este ca 36% din emisiile de gaze cu efect de sera sunt 
produse de cladirile rezidentiale. 


Potrivit unui raport adoptat marti de Parlamentul European, directiva privind performanta 
energetica a cladirilor trebuie modificata, astfel incat toti proprietarii de locuinte sa fie 
obligati sa-si renoveze casele, astfel incat sa reduca la minimum consumul de energie 
electrica si termica. 


Principala justificare este aceea ca 36% din emisiile de gaze cu efect de sera sunt produse 
de cladiri, in special de cele din zonele rurale si din tarile sarace ale UE. Parlamentarii 
semnaleaza ca 40% din energia UE este consumata de cladiri si ca aproape 75% din 
acestea sunt ineficiente energetic, astfel ca sunt necesare urgent renovari ambitioase si 
profunde. 


“in ciuda ineficientei fondului de cladiri din Europa, doar 0,4-1,2% din locuinte sunt 
renovate in fiecare an. Daca nu abordam rata scazuta de renovare a cladirilor din UE cu 
un cadru legislativ puternic, riscam sa nu ne indeplinim obligatiile climatice. Trebuie 
promovata utilizarea energiei regenerabile in cladiri si stimulate renovarile profunde. Ar 
trebui sa se includa cerinte minime de performanta energetica pentru a ridica standardele 
pentru cladirile noi si existente. Ghiseele unice pentru consiliere pentru renovare ar trebui 
sa ofere informatii clare si impartiale pentru a oferi consumatorilor posibilitatea de a lua 
masuri. In cele din urma, imprumuturile si granturile specifice vor fi esentiale pentru a 
stimula valul de renovare”, se arata in raport. 


Saracia energetica, tratata cu credite ipotecare 


Europarlamentarii indica faptul ca gospodariile aflate in saracie energetica locuiesc adesea 
in cladirile cu cele mai proaste performante si sustin ca nu este acceptabil ca cei mai 
vulnerabili sa fie expusi la riscurile financiare si de sanatate asociate cu casele cu pierderi 
de caldura si aparatele electrocasnice ineficiente, care provoaca cele mai mari facturi la 
energie. Prin urmare, se propune aplicarea standardelor minime de performanta 
energetica mai intai in cladirile cu cele mai slabe performante. Ce inseamna acest lucru? 
Ca primii obligati sa plateasca pentru renovari vor fi tocmai cei cu venituri mici. 


"Obligarea renovarilor trebuie sa vina cu garantii pentru gospodarii, protejandu-le de 
datorii impovaratoare, pierderea locuintelor sau impotriva cresterii chiriei. Costurile si 
beneficiile trebuie impartite in mod echitabil si trebuie mobilizat sprijinul financiar, alaturi 
de introducerea altor garantii sociale. Numai atunci putem implica comunitati intregi jn 
renovari si putem asigura cresterea calitatii vietii oamenilor”, se arata in raport. Cum 
venituri mici, comparativ cu costurile uriase ale renovarii, au aproape toti cetateniii 
statelor sdrace din UE, consecinta va fi pierderea locuintelor. 


"Se discuta si de pierderea dreptului la proprietate, prin aceasta directiva, daca cetatenii 
nu respecta legea. Bani pentru renovare, de unde? imprumuturi si ceva granturi! De ce? 
Vor ei sa ne salveze de la sdracia energetica!”, ne-a declarat Marius Tudor, fost consilier in 
Parlamentul European. 


Toata lumea la banca 


Fondurile UE, cum ar fi Fondul pentru climatul social sau Facilitatea pentru redresare si 
rezilienta, ar trebui utilizate ca garantii si ca fonduri revolving, pentru a asigura accesul la 
finantare pentru acele grupuri care au dificultati in a beneficia de credite ipotecare sau 
imprumuturi traditionale, se mai precizeaza in raport. “Contractele de performanta 
energetica si schemele pe factura, granturile si programele integrate subventionate de 
renovare a cladirilor la nivel local vor viza grupurile vulnerabile si vor conduce la renovari 
la preturi accesibile sau chiar neutre din punct de vedere al costurilor”, considera 
europarlamentarii. 

